CELEX: 62007TJ0409
Közösségi védjegy
Törlési eljárás
Az acopat közösségi ábrás védjegy
A COPAT korábbi nemzeti szóvédjegyek
Viszonylagos kizáró ok
A korábbi védjegyek tényleges használatának hiánya
A 40/94/EK rendelet 56. cikkének (2) és (3) bekezdése [jelenleg a 207/2009/EK rendelet 57. cikkének (2) és (3) bekezdése]

Az OHIM első fellebbezési tanácsának 2007. szeptember 6‑i, a Helge B. Cohausz és José Izquierdo Faces közötti törlési eljárásban
hozott határozata (R 289/2006‑1. sz. ügy) ellen benyújtott kereset.
Az ügy adatai
A törlés iránti kérelemmel érintett közösségi védjegy:
Az acopat ábrás védjegy a 35. és 42. osztályba tartozó szolgáltatások vonatkozásában (1643782. sz. védjegybejelentés).
A közösségi védjegy jogosultja:
José Izquierdo Faces
A közösségi védjegy törlését kérelmező fél:
Helge B. Cohausz
A törlést kérelmező védjegye:
A „COPAT” nemzeti szóvédjegy 9., 35., 41. és 42. osztályba tartozó áruk és szolgáltatások vonatkozásában.
A törlési osztály határozata:
A törlési osztály a közösségi védjegyet törölte.
A fellebbezési tanács határozata:
A fellebbezési tanács a törlési osztály határozatát hatályon kívül helyezte, és a törlés iránti kérelmet elutasította.
Rendelkező rész
1)
Az Elsőfokú Bíróság a keresetet elutasítja.
2)
Az Elsőfokú Bíróság Helge B. Cohauszt kötelezi a költségek viselésére.